Pelin uuden 1.4-version julkaisu on aloitettu. Päivitys tulee vaiheittain kaikille alustoille, ensimmäisenä vuorossa ovat Play Store (Android) sekä Microsoft Store (Windows 10). Sitä seuraavat pienellä viiveellä App Store (iOS), normaali PC-versio (Win7, Win8, XP), Linux-hostit sekä Windows Phone.

Koska SM-kisat ovat käynnissä, muistutettakoon tässä, että SM-pelien isäntien on syytä sallia hostilleen pääsy myös vanhemmilla peliversiolla. Oletuksena mukaan pääsevät vain uudet. Vanhojen versioiden salliminen onnistuu kirjoittamalla isännän chat-ikkunaan: /minver 1.3

ja käynnistämällä hosti uudelleen. Asetus jää muistiin, joten se tarvitsee tehdä vain kerran. Luonnollisesti tämä asetus poistaa uudet ominaisuudet, kuten kalojen säilymisen jäälle palatessa, pois käytöstä. Asetuksen voi palauttaa komennolla: /minver off

Uudistukset versiossa 1.4

– Uusi vesistö: Palusjärvi

– Pelaajan saadut kalat palautuvat liittyessä uudelleen verkkopeliin

– Joukkuepistelasku tuettu verkkopelissä

– Parannuksia verkkopelin isännöintiin:

a) Pelaajien pienimmän peliversion määritys (/minver)

b) Kilpailujen tulokset txt- ja json-muodoissa (static/resultlog)

c) Kilpailujen tulokset voi hakea HTTP:n avulla (aktivoidaan komennolla /resultlog)

d) Tietokonepelaajia (bot) voi lisätä verkkopeliin itse määräämillä nimillä ja joukkueilla (/bots, /addbot, /removebot, /teambot)

– Pelaajat ja pelin isäntä voivat vaihtaa oman joukkueensa /team -komennolla

– Muita pieniä parannuksia sekä korjauksia

Antoisaa pilkkikevättä!